cyanic-selkie/wikianc huggingface dataset:
Օբլիվիոն
Պատմություն
Վիկտորյայի և Ջեքի հիշողությունն ամբողջովին մաքրվել էր 5 տարի առաջ, որպեսզի կանխեին կարևոր ինֆորմացիայի արտահոսքն այն դեպքում, երբ նրանք լինեն այլմոլորակային ուժերի տիրապետության տակ։ Սակայն Ջեքը, չնայած դրան, անընդհատ տեսնում էր նույն երազը, որի մեջ նա ինքն իրեն տեսնում է ինչ-որ օտար կնոջ հետ՝ Նյու Յորքում մինչ հարձակումը։
Ուղևորվելով 2 վնասված դրոնները գտնելու և վերականգնելու նպատակով, Ջեքը հանկարծ նկատում է, որ դրանցից մեկը էներգիայի աղբյուր է։ Նա իջնում է գրադարանային սենյակ, որտեղ ընտրում է Թոմաս Մաքոլեի բանաստեղծությունների գիրքը՝ «Հին Հռոմի երգերը», բայց պարզվում է, որ այնտեղ դրոն չկա․ նրա ռադիոփարոսը օգտագործվել է, որպեսզի գրավի Ջեքին դեպի թակարդը։ Ջեքի օգնության է հասնում առաջին դրոնը և օգնում նրան փրկվել հարձակումներից։ Գիշերը Ջեքը և Վիկտորյան արթնանում են հեռավոր պայթյունից․ ջրընդունիչ կայններից մեկն էր պայթել։
Առավոտյան նիստին Սալլին խիստ նկատողություն է անում իր ենթականերին։ Վիկտորյան նկատում է մի տարօրինակ ազդանշան, որը ուղղված էր դեպի տիեզերք։ Ազդանշանը պարունակում էր կոդավորված կոորդինատներ։ Ջեքը ուղևորվում է գտնվելու հաղոդիչի վայրը և հայտնվում է Empire State Building-ի ավերակների մոտ։ Գտնելով հաղորդիչը, Ջեքը անջատում է այն, որից հետո անհետանում է Վիկտորյայի տեսադաշտից, որպեսզի գնա իր գաղտնի ապաստարան, որը նա կառուցել է ոչ այդքան մեծ տարածքում, որտեղ դեռ չեն դիպչել միջուկային հարվածները։ Հանգստանալու ժամանակ, նա հանկարծ նկատում է երկնքից իջնող տիեզերանավ։ Հետևելով իր օդանավով տիեզերանավին, նա հայտնվում է 17 հրապարակում։ Տիեզերայավը ընգնում է և ամբողջովին փլուզվում, բայց անաբիոզ սրվակները փրկվում են, նրանցից մեկում Ջեքը հայտնաբերում է այդ օտար կնոջը իր երազների միջից։ Օգնության եկած դրոները կրակում են մնացած սրվակների վրա, բայց Ջեքը պաշտպանում է օտար կնոջը իրենով, և դրոնը կորցնելով նշանակետը հեռանում է։
Ջեքը բերում է սրվակը կայան, որտեղ Վիկտորյայի օգնությամբ հետ են բերում օտար կնոջը անաբիոզից։ Արթնանալով երկար քնից նա հանկարծ դիմում է Ջեքին իր անունով։ Վիկտորյան առաջարկում է սպասել առավոտյան նիստին, որպեսզի կապնվի Սալիի հետ ստանալու հետագա հրահանգները, սակայն օտար կինը, պնդում է, որ նա պետք է անհապաղ վերադառնա վթարի վայր և գտնի նավի կողային գրությունը։ Ջեքը համաձայնվում է նրա հետ, բայց փնտրելու ժամանակ նրանք ընկնում են իրենց համար պատրաստված թակարդը։ Բարեպախտաբար Ջեքը հասցնում է տալ իր տիեզերանավին ազդանշան, որպեսզի այն վերադառնա կայան, որից հետո ուշագնաց է լինում։
Նա մտածում է, որ ընկել է գերի այլմոլորակայինների մոտ, սակայն պարզվում է, որ իրականում նրանք պատերազմը վերապրածների մարդկանց մի խումբ են, որը գլխավորում է Մաքոլմոմ Բիչեմը (Մորգան Ֆրիմենը)։ Մաքոլմոմը բացատրում է, որ հենց նրանք են պատերազմը վերապրած մարդկության փրկված մասը, իսկ ովքեր ղեկավարում են Ջեքին և Վիկտորյային, այլմոլորակայիններ են։ Ջրընդունիչ կայանը պայթեցվել է ապստամբների կողմից սնուցման աղբյուրից պատրաստված պայթուցիկի միջոցով։ Ջեքը չի հավատում նրա խոսքերին և Մաքոլմոմը նրանց ազատ է արձակում և խորհուրդ է տալիս նրանց գնալ այնտեղ, որտեղ Ջեքի օդանավի նավիգացիոն համակարգը բնութագրել է որպես մահացու տարածք, որը վարակված է ռադիոակտիվ ճառագայթներով և որտեղ իրենք կարող են համոզվել Մաքոլմոմի խոսքերի ճշմարտության մեջ։
Ջեքը և անծանոթ կինը հասնում են Empire State Building-ի ավերակներին, որտեղ Ջեքը օգտագործում է հաղորդիչը, որպեսզի ուղարկի Վիկտորյային ազդանշան։ Վիկտորյան ընդունում է ազդանշանը և ուղարկում է օդանավ։ Սպասելու ժամանակ Ջեքը խոսակցության է բռնվում անծանոթ կնոջ հետ, ով պատմում է Ջեքին իր մասին։ Պարզվում է, որ նա անցյալում եղել է Ջեքի կինը՝ Ջուլին։ Ջեքը հանկարծ սկսում է հիշել, թե ինչպես է նրան առաջարկություն արել Empire State Building-ի դիտումների հարթակում, որտեղ իրենք այդ պահին կանգնած են։ Ջուլին ցույց է տալիս Ջեքին նրանց ամուսնական մատանանին և Ջեքը հասկանում է, որ այն ամենը, ինչ պատմում է Վիկտորյան ճիշտ է։ Ջեքը գրկում է Ջուլին․ այդ տեսարանը օդանավի խցիկների միջեցով տեսնում է Վիկտորյան։
Ջեքը և Ջուլին վերադառնում են ետ՝ դիտարկման սրահ։ Վիկտորյան խանդելով հրաժարվում է բացել Ջեքի համար դուռը, և տեղեկացնում է Սալիին Ջեքի կողմից խախտման մասին։ Կայանում գտնվում է աշխատանքին ոչ պիտանի դրոնը, որը պետք է վերանարոգվի։ Հրամանը ստանալուց հետո այն ակտիվանում է և սկսում է հարձակվել Վիկտորյայի և Ջեքի վրա։ Վիկտորյան զոհվում է, բայց Ջուլին կարողանում է ժամանակին կրակել դրոնի վրա օդանավի փամփուշտներով, դրանով նաև փրկում է Ջեքի կյանքը։
Ջեքը և Ջուլին լքում են կայանը, սակայն նրանց ետևից գալիս են այլ դրոններ։ Օդային կռվի ժամանակ Ջեքին հաջողվում է ոչնչացնել բոլոր դրոններին, սակայն վնասվում է և Ջեքի օդանավը։ Նա ուղարկում է օդանավից մի սրվակ։ Ծանր վայրէջքից հետո Ջեքը հասկանում է, որ նրանք ողջ են մնացել, և ըստ այդմ չկա ոչ մի «մահացու ճառագայթում» այդ տարածքում։ Բարձրանալով կատար՝ նա նկատում է մարդու, ով փորձում է վերանորոգել կռվում վնասված դրոնը։ Փորձելով բաց չթողնել այդ մարդուն՝ նա զգուշորեն մորենում է նրան և տեսնում, որ այդ մարդը նրա նմանակն է, ուղղակի տարբերվում է միայն «Տեխնիկ-52» հեծանակով։ Նրան հաջողվում է ոչնչացնել իր նմանակին և կանգնեցնել այդ դրոնի միացումը, սակայն կռվի ժամանակ փամփուշտը վիրավորում է Վիկտորյային։
Ջեքը օդանավին ներկայանում է որպես «Տեխնիկ-52», օդանավը ընդունում է հաջող թույլտվությունը, համոզելով Ջեքին որ «Տեխնիկ-52»-ը նրա նմանակն է։ Օդանավը տանում է Ջեքին թիվ 52 վերահսկողության կայան․ թիվ 49 վերահսկողության կայանը այդ կայանի նմանակն է, միայն տեղադրված ավելի հեռու։ Այստեղ Ջեքը հանդիպում է Վիկտորյայի նմանակին և հասկանում է, որ նա նույնպես կլոն է։ Վերցնելով կայանից եզակի բժշկական գործիք, Ջեքը վերադառնում է Ջուլիի մոտ, մշակելու նրա վերքը։
Ջեքը տանում է Ջուլիին իր թաքստոց, որտեղ նրանք հանգստանում են այն ամենից, ինչ ապրել են ողջ օրվա ընթացքում։ Ջուլին պատմում է, թե ինչպես էին նրանք ցանկանում կառուցել տնակ լճի ափին, և Ջեքը հասկանում է, որ իր որոշումը տնակ կառուցելու լճի ափին կապված է իր հիշողությունների հետ։
Համոզվելով այն բանի մեջ, որ Մաքոլմոմի խոսքերը ճիշտ են «Tet»-ի և կլոնների վերաբերյալ, Ջեքը և Ջուլին վերադառնում են ապստամբների մոտ։ Մաքոլմոմը նրանց պատմում է որ այդ կլոնը այն հազարավոր կլոններից մեկն է, որոնց ստեղծել են այլմոլորակայիննրը իրենց պլանների իրականցման համար, և որ հարձակման համար նախատեսված բանակը կազմված է Ջեք Հարպերի կլոններից։ Ապստամբները պատրաստվում էին ոչնչացնել «Tet»-ը ՝ այլմոլորակայինների օդամավը, հատուկ պատրաստված միջուկային ռումբով։
Թռիչքի ընթացքում Ջեքը լսում է հատուկ ձայնագրություններ, որից հիշում է, թե ինչպես է նա եղել «Odyssey»-ի կապիտան, Վիկտորյան եղել է նրա գործընկերը, Սալլին՝ առաջադրանքների գլխավոր ղեկավարը։ «Odyssey»-ը ի սկզբանե նախատեսված էր ուսումնասիրել Titan-ը և անհայտ օբյեկտը, որը հետագայում պետք է դառնար «Tet»։ Երբ օդանավը մոտենում է օբյեկտին հանկարծակ նրա կողմից զգում է ուժեղ ձգեղականության ուժ և Ջեքը բացում է ղեկավարման մոդուլի բնակելի հատվածների դռները, որպեսզի փրկի անձնակազմին։ Անձնակազմի մոդուլը միացված էր «Tet»-ի հետ, իսկ բնակելի հատվածը ավտոմատ վերադարձավ երկրի ուղեծիր, որտեղ մնացին հաջորդ մի քանի տարիների ընթացքում։
Մոտենալով «Tet»-ին Ջեքը հաղորդում է Սալիին, որ բերել է Ջուլիին իր հետ և որ ուղարկում է օդանավ «Tet»-ի ներս։ Ներսում Ջեքը տեսնում է բազմաթիվ բջիջներ, որտեղ ստեղծվում են նրա և Վիկտորյայի կլոնները։ Օդանավը վայրէջք է կատարում հսկայական բուրգի կառուցվածք ունեցող մի կառույցի մոտ, որը հանդիսանում է «Tet»-ի ուղեղը։ Ջեքը բացում է իրենց հետ բերված սրվակը, որի մեջ գտնվում է մահացու վիրավոր Մաքոլմը, ով ցանկանում է զոհվել Ջեքի հետ միասին։ Մաքոլոմոմը (Մորգան Ֆրիման) Ջեքի հետ միասին գործի են դնում ռումբը։ Ապստամբները և Ջուլին հետևում են «Tet» -ի պայթյունին, դրոները Երկրի վրա այլևս չստանալով հրամաններ «Tet»-ից դադարում են աշխատել։
Երեք տարի անց Ջուլին իր փոքր դստեր հետ հանգիստ ապրում են Ջեքի թաքստոցում։ Թաքստոցին են մոտենում ապստամբնեը, որոնց մեջ նաև գտնվում է նաև «Ջեք-52»-ը։ «Ջեք-49»-ի հետ մենամարտը նրա մեջ արթնացրել են հիշողություններ և նա հասկացավ, որ «Ջեք-52»-ը ինչ-որ տեղ ունի թաքստոց, որը պետք է անպայման գտնել։
Ծանոթագրություններ
Կատեգորիա:2013 ֆիլմեր Կատեգորիա:Ամերիկյան թրիլեր ֆիլմեր Կատեգորիա:Ամերիկյան ֆանտաստիկ ֆիլմեր Կատեգորիա:Անգլերեն ֆիլմեր Կատեգորիա:Ամերիկյան գիտաֆանտաստիկ ֆիլմեր Կատեգորիա:Ֆանտաստիկ մարտաֆիլմեր Կատեգորիա:Ամերիկյան կոմիքսների էկրանավորումներ Կատեգորիա:Ֆիլմ-հակաուտոպիա Կատեգորիա:Հետապոկալիպտիկ ֆիլմեր Կատեգորիա:Ամերիկյան ֆիլմեր Կատեգորիա:Universal Pictures ֆիլմեր Կատեգորիա:Ֆիլմեր, որոնց գործողությունները տեղի են ունենում Նյու Յորքում Կատեգորիա:IMAX ֆիլմեր Կատեգորիա:Կալիֆոռնիայում նկարահանված ֆիլմեր Կատեգորիա:Նոր Օռլեանում նկարահանված ֆիլմեր Կատեգորիա:Ամերիկյան գիտաֆանտաստիկ էքշն ֆիլմեր Կատեգորիա:Ամերիկյան էքշն արկածային ֆիլմեր Կատեգորիա:Ֆիլմեր, որոնց գործողությունները տեղի են ունենում Վաշինգտոն ԿՇ-ում Կատեգորիա:2010-ականների գիտաֆանտաստիկ էքշն ֆիլմեր Կատեգորիա:Relativity Media ֆիլմեր
Արեգակնային քամի
Արեգակնային քամի, գերիոնացված մասնիկների հոսք (հիմնականում ջրածնահելիումային պլազմայի), որոնք Արեգակի պսակից 300-1200 կմ/վ արագությամբ արտանետվում են շրջակա տիեզերական տարածություն։ Հանդիսանում են միջմոլորակային տարածության հիմնական բաղկացուցիչներից մեկը։ Բնության մեջ տեղի ունեցող շատ երևույթներ կապված են արեգակնային քամիների հետ։ Օրինակ՝ մագնիսական փոթորիկները և բևեռափայլերը։
Պատմություն
Ենթադրությունը, որ գոյություն ունի Արեգակից եկող լիցքավորված մասնիկների մշտական հոսք, առաջին անգամ հայտնել է բրիտանացի աստղագետ Ռիչարդ Կերրինգտոնը։ 1859 թ.-ին Կերրինգտոնը եւ Ռիչարդ Հոջսոնը իրարից անկախ, դիտում էին այն, ինչը հետագայում անվանվեց արեգակնային բռնկում։ Հաջորդ օրը մագնիսական փոթորիկ դիտվեց, և Կերրինգտոնը ենթադրեց, որ այդ երկու երևույթների միջև որոշակի կապ կա։ Ավելի ուշ Ջորջ Ֆիթջերալդն արեց մի ենթադրությոուն, ըստ որի, մատերիան պարբերաբար Արեգակի պատճառով արագացում ձեռք բերելով՝ մի քանի օրում հասնում է Երկրին ։
1916 թվականին, նորվեգացի հետազոտող Քրիստիան Բիրկելանդը (նորվեգերեն. Kristian Birkeland) գրել է. «Ֆիզիկայի տեսանկյունից առավել հավանական է, որ Արեգակի ճառագայթները չեն հանդիսանում ոչ դրական, ոչ էլ բացասական, այլ և դրական, և բացասական` միաժամանակ»։ Այլ կերպ ասած, արևային քամին բաղկացած է բացասական էլեկտրոններից և դրական իոններից ։
Երեք տարի անց՝ 1919 թվականին Ֆրեդերիկ Լինդերմանը նույնպես առաջարկեց, որ երկու տարանուն լիցքերով մասնիկները՝ պրոտոնները և էլեկտրոնները, գալիս են արևից։
1955 թվականին խորհրդային աստղաֆիզիկոսները՝ Ս. Կ. Վսեխվյաչինը, Գ. Մ. Նիկոլսկին, Ե. Ա. Պոնոմարյովը և Վ. Ի. Չերեդնիչենկոն ցույց տվեցին, որ Արեգակի պսակը ծախսում է իր էներգիան ճառագայթման վրա և կարող է գտնվել ջերմադինամիկ հավասարակշռության մեջ միայն ներքին հզոր էներգիայի աղբյուրների հատուկ բաշխման դեպքում։ Մյուս բոլոր դեպքերում պետք է գոյություն ունենա նյութի և էներգիայի հոսք։ Այս գործընթացը հիմք է ծառայում կարեւոր ֆիզիկական երեւույթի՝ «Արեգակի դինամիկ պսակի» համար։
Երեք տարի անց, Յուջին Փարքերը եզրակացրեց, որ չեպմենովյան մոդելում Արեգակից եկող տաքության և մասնիկների հոսքը և գիսաստղի «ուռչող» պոչերը՝ Բիրմաննի հիպոթեզում, հանդիսանում են նույն երևույթի երկու տարբեր դրսևորումներ, որոնց նա անվանեց «արեգակնային քամի» ։ Փարքերը ցույց տվեց, որ չնայած այն հանգամանքին, որ Արեգակի պսակը խիստ ձգվում է Արեգակի կողմից, այն այնքան լավ է պահում ջերմությունը, որ շարունակում է տաք մնալ մեծ հեռավորություններում։ Քանի որ Արեգակից հեռավորության մեծացման հետ նրա ձգողությունը թուլացնում է, վերին պսակից սկսվում է նյութի գերձայնային արտահոսք դեպի միջմոլորակային տարածություն։ Ավելին, Փարքերն առաջինն էր, ով նկատեց, որ ծանրության ուժի թուլացման երևույթն ունի նույն ազդեցությունը ջերմադինամիկ հոսքի վրա, ինչ Լավալի վարդակը։
Փարքերի վարկածը դաժան քննադատության ենթարկվեց։ Հոդվածը, որը 1958 թուղարկվել էր Astrophysical Journalում, մերժվել էր երկու վերլուծողների կողմից, եւ միայն խմբագրի՝ Սուբրամանյան Չանդրասեկհարի շնորհիվ էր հայտնվել ամսագրում։
1990-ականների վերջում SOHO արբանյակում տեղադրված ուլտրամանուշակագույն պսակային սպեկտրոմետրի օգնությամբ (անգլ. Ultraviolet Coronal Spectrometer (UVCS)) կատարվել են արագ արեգակնային քամու առաջացման ոլորտների դիտարկումներ` Արեգակի բևեռներում։ Զուտ թերմոդինամիկական ընդարձակումից հետևում էր, որ քամու արագացումը շատ ավելին է, քան սպասվում էր։ Փարքերի մոդելը կանխագուշակում էր, որ քամու արագությունը դառնում գերձայնային ֆոտոսֆերայից 4 Արեգակի շառավիղ բարձրության վրա, իսկ դիտարկումները ցույց տվեցին, որ այդ անցումը կատարվում է զգալիորեն ներքևում՝ 1 Արեգակի շառավղի բարձրության վրա։ Դրանով հաստատվեց, որ արեգակնային քամու արագացման լրացուցիչ մեխանիզմ գոյություն ունի։
Բնութագրեր
Արեգակնային քամու պատճառով արևն ամեն օր կորցնում է մոտ մեկ միլիոն տոննա նյութ։ Արեգակնային քամին հիմնականում բաղկացած է էլեկտրոններից, պրոտոններից և հելիումի միջուկներից (ալֆա մասնիկներից)։
Չնայած, որ արեւային քամին գալիս է արեւի արտաքին շերտից, այն չի արտացոլում արտաքին շերտի տարրերի իրական կազմը, քանի որ տարբերակման արդյունքում որոշ տարրերի պարունակությունը մեծանում է, իսկ որոշներինը՝ փոքրանում։
Ծանոթագրություններ
Կատեգորիա:Արեգակ Կատեգորիա:Աստղաֆիզիկա
Գաարա
Գաարա (我愛羅, Gaara), «Նարուտո» մանգայի և անիմեի կերպար, որը ստեղծվել է Մասաշի Քիշիմոտոյի կողմից։ Քիշիմոտոն Գաարայի կերպարը ներկայացրել է որպես մանգայի գլխավոր կերպարի՝ Նարուտո Ուզումակիի «քվազի նմանակ». նրանք երկուսն էլ ծնվել են նույն պայմաններում, սակայն, որպես անհատներ, տարբեր կերպ են զարգացել՝ հաղթահարելով իրենց դաստիարակության հետ կապված խնդիրները ։ Ի սկզբանե հանդես է եկել որպես անտագոնիստ և Նարուտոյի մրցակից, սակայն հետագայում դառնում է Նարուտոյի հարազատ հոգին և մոտ ընկերը։
Նկարագրություն
Անիմեում և մանգայում Գաարան նինջա է, որը բնակվում է Սունագակուրե գյուղում և նրա առաջնորդի՝ Չորրորդ Կազեկագեի որդին է։ Երբ նա դեռ իր մոր արգանդում էր, նրա հայրը փորձում է Գաարային կենդանի զենք դարձնել՝ նրա մեջ կնքելով Մեկ պոչանի դևի, որի արդյունքում նա դառնում է իր գյուղի լքվածը։ Գյուղի բնակիչները վախենում են նրանից, ոչ ոք չի ցանկանում խաղալ նրա հետ։ Արդյունքում նա դառնում է անգութ, խղճի խայթ չունեցող մարդասպան, որը իր ավագ եղբոր և քրոջ՝ Կանկուրոյի և Տեմարիի հետ արհամարհանքով է վերաբերվում։ Նրա հայրը՝ Չորրորդ Կազեկագեն, հրամայում է Գաարայի հանգուցյալ մոր եղբորը սպանել տղային, որպեսզի գյուղացիներին փրկի մահից։ Սակայն Գաարային սպանել չի հաջողվում՝ տղային պաշտպանող ավազի պատճառով։ Գաարան չի ճանաչում իր մորեղբայրին, քանի որ վերջինս դիմակով փակել էր դեմքը, և սպանում է նրան։ Նինջայի դեմքից հանելով դիմակը, Գաարան շոկի է ենթարկվում այն բանից, որ իր ամենամոտ անձը փորձում էր սպանել իրեն, և իր ճակատի վրա հիերոգլիֆ է դրոշմում (愛, սեր): Գաարայի հայրը գիտեր, որ տղային սպանել չի հաջողվի, և Գաարայի մորեղբորը հրամայում է տղային ներշնչել, որ նա ոչ ոքին պետք չէ, որպեսզի ազատ արձակվի նրա մեջ կնքված պոչավոր գազանը՝ Սյուկակուն։
I մաս
Առաջին մասում շատ նինջաներ նրանից վախենում էին, նրան համարելով չափազանց տարօրինակ և վախեցնող։ Թյունինի քննության երկրորդ փուլի ժամանակ Գաարայի թիմն ունեցել է լավագույն արդյունքներն ամբողջ քննության պատմության մեջ։ Ջոնին նինջաներին Գաարան հետաքրքրել է նրանով, որ նրա վրա ոչ մի քերծվածք չի եղել, ինչը գրեթե անհնար էր։ Հաջորդ փուլում նա ցանկանում էր կռվել Ուչիհա Սասկեի դեմ, ում համարում էր հաջորդ փուլ անցածների մեջ ամենաուժեղը, սակայն նրանց մարտը ընդհատվում է՝ Համաձայն Օրոչիմարույի ծրագրի, ով պլանավորում էր հարձակվել Կոնոհայի վրա։ Սասկեի հետ կռվի ժամանակ նա ծանր վնասվածքներ է ստանում, և Կանկուրոն և Տեմարին ստիպված էին նրան անվտանգ տեղ տանել։ Սասկեն, ցանկանալով ավարտել մարտը, նրանց հետքերով է գնում։ Գաարայի վիճակը ծանրանում է և Սյուկակուն կարողանում է իշխել նրան։ Սասկեի չակրան վերջանում էր, բացի այդ նա վախեցած էր, քանի որ գիտակցում էր, որ այդպիսի վիճակում չի կարող կռվել Գաարայի դեմ, այդ պատճառով նրա դեմ է կռվում Նարուտոն։ Նա կանչում է դոդոշ Գամաբունտոյին, որի շնորհիվ հաջողվում է հաղթել Սյուկակոյին և ազատել Գաարային դևի իշխանությունից։ Ոգեշնչվելով Նարուտոյի օրինակով՝ Գաարան սկսում է ավելի բարի գտնվել շրջապատի նկատմամբ և ներողություն է խնդրում իր եղբորից և քրոջից։
II մաս
Երկրորդ մասում նա դառնում է Սունագակուրե գյուղի Հինգերորդ Կազեկագեն։ Այս մասում նրան առևանգում են «Ակացուկի» կազմակերպության անդամներ Դեյդարան և Սասորին։ Նրանք Գաարային տանում են «Ակացուկիի» բազա, որտեղ նրանից դուրս են հանում պոչավոր դևին։ Գաարան սպանվում է, սակայն Կոնոհայից նրան օգնության են գալիս իր ընկերները։ Գաարային վերակենդանացնում է Տիյո տատիկը՝ իր կյանքը տալով Գաարային՝ արգելված տեխնիկայի միջոցով։ Փրկել Գաարային հաջողվում է, սակայն պոչավոր դևը մնում է «Ակացուկիի» մոտ։
Այլ ստեղծագործություններ
Գաարան հայտնվում է Նարուտոյի աշխարհի մի քանի ստեղծագործություններում, այդ թվում շարքի երկրորդ լիամետրաժ ֆիլմում, երրորդ OVA-յում, ինչպես նաև մի քանի տեսախաղերում։
Քննադատություն
Որպես կերպար, Գաարան վերլուծվել է անիմեների և մանգաների մասնագիտացված բազմաթիվ հրապարակումների կողմից։ IGN-ն Նարուտոյի և Գաարայի հարաբերությունները անվանել է «էմոցիոնալ» և «մի փոքր սոսկալի» ։ Anime News Network-ը Նարուտոյի և Գաարայի մարտը անվանել է ամբողջ սերիայի բարձրագույն կուլմինացիան ։ «Նարուտոյի» ընթերցողների շրջանում Գաարան հայտնի է՝ ստանալով բարձր գնահատականներ որոշ հարցումներում և միշտ ընդգրկվում է հանրաճանաչ կերպարների տասնյակում ։ Գաարայի կերպարի հիման վրա թողարկվել են բազմաթիվ իրեր, այդ թվում փափուկ խաղալիքներ և օղազարդեր  ։
Ծանոթագրություններ
Կատեգորիա:Նարուտոյի կերպարներ Կատեգորիա:Հորինված զանգվածային մարդասպաններ
Միքայել Պատկանյան
Միքայել Սերեվբեի Պատկանյան, հայ դրամատուրգ, թատերական գործիչ, թարգմանիչ։
Սերովբե Պատկանյանի որդին է, Գաբրիել Պատկանյանի եղբայրը։
Կենսագրություն
Նախնական կրթությունն ստացել է Աստրախանի Աղաբաբյան դպրոցում։ 1834 թվականին ավարտել է Լազարյան ճեմարանը, երեք տարի սովորել Մոսկվայի բժշկավիրաբուժական ակադեմիայում։ 1840 թվականին տեղափոխվել է Կովկաս, պաշտոնավարել Ստավրոպոլում, Էջմիածնում, ապա հաստատվել Թիֆլիսում, ռուսաց լեզու և պատմություն դասավանդել Ներսիսյան դպրոցում։ 1846-1847 թվականներին մասնակցել է «Կովկաս» շաբաթաթերթի խմբագրման աշխատանքներին ։ 1851 թվականին լույս է տեսել նրա «Պարգև մանկանց» դասագիրքը։ 1850-ականներին մասնակցել է արևելահայ թատրոնի կազմակերպման և ստեղծման գործին, դարձել թատրոնի սկզբնավորողներից մեկը Թիֆլիսում։ Թե՛ իր ստեղծած և թե՛ փոխադրած պիեսներում շոշափել է այն հարցերը, որոնք հետագայում արծարծվել են հայ ռեալիստական դրամատուրգիայում։
Ստեղծագործական աշխատանք
1853 թվականին գրել է առաջին պիեսը՝ «Միջի մարդ կամ մոցիքուլ» (բեմադրվել՝ 1853 թվականին, հրատարակվել՝ 1859 թվականին) կատակերգությունը, որի նյութը թիֆլիսահայ կյանքն է՝ 1850-ականներին բնորոշ արտահայտություններով։ «Մեկը նշանած, մյուսը կին», «Սատանի փայ», «Շուշանիկ» (պատմական դրամա) պիեսները, որոնք ժամանակին կրքերի բախումներ են առաջ բերել, միայն հատվածաբար պահպանվել են քննադատների հոդվածներում։ Հանդես է եկել կատակերգության կատարելիք դերի և ընդհանրապես թատերական քննադատության մասին հոդվածներով և, լայնորեն օգտագործելով Վ. Բելինսկու «Գրական երազանքները», փորձել է հայ ընթերցողին ծանոթացնել նրա հայացքներին, հանդես եկել քննադատական ռեալիզմի տարրեր պարունակող գեղագիտական որոշակի ծրագրով։ 1861 թվականին լույս է տեսել գրողի «Կրիտիք Հակոբա Կարենյանց հեղինակության վրա» քննադատական աշխատությունը։ Ռուսերենից և ֆրանսերենից թարգմանել է շատ կատակերգություն-վոդևիլներ և Գալուայի «Ինկվիզիցիայի պատմությունը» (Հ. Կարենյանի հետ, 1854)։ Թղթակցել է «Մեղու Հայաստանի» և «Կավկազ» թերթերին։
Արտաքին հղումներ
Կատեգորիա:Լազարյան ճեմարանի սաներ Կատեգորիա:Հայ դրամատուրգներ Կատեգորիա:Հայ թարգմանիչներ Կատեգորիա:Հայ թատերական գործիչներ
Եկատերինա Գաբաշվիլի
Եկատերինա Ռևազի Գաբաշվիլի (ეკატერინე გაბაშვილი, ի ծնե ազգանուն՝ Տարխնիշվիլի (თარხნიშვილი), ), վրացի գրող և հասարակական գործիչ։ Վրացի առաջին ֆեմինիստներից ու կանանց իրավունքների համար պայքարողներից մեկը։
Կենսագրություն
Եկատերինա Գաբաշվիլին ծնվել է ազնվականական ընտանիքում։ Իշխանական տոհմի ներկայացուցիչ է։
Եկատերինա Գաբաշվիլին վրացական քննադատական ռեալիզմի ակնառու ներկայացուցիչներից է։ Վրացական գրականության մեջ առաջիններից մեկն է սկսել ստեղծագործել փոքր արձակի ժանրում՝ գրելով փոքր պատմվածքներ, էսսեներ։ Նրա գրական հայացքները ձևավորվել են ռուս հեղափոխական դեմոկրատների ու 19-րդ դարի «վաթսունականների» ազդեցությամբ։ Նրա ստեղծագործության վրա հատկապես մեծ ազդեցություն է ունեցոլ Իլյա Ճավճավաձեն։
Մահացել է 1938 թվականին։ Թաղված է Թբիլիսիի Դիդուբեի գերեզմանատանը։
Ստեղծագործություն
Եկատերինա Գաբաշվիլիի առաջին արձակ ստեղծագործությունները տպագրվել են 1870 թվականին «Դրոեբա» («Ժամանակ») թերթում։ Հեղինակ է մի շարք սենտիմեննտալ վեպերի ու պատմվածքների, որոնցում պատկերված է գյուղական ուսուցիչների դժբախտություններն ու գյուղացիների կյանքը մինչհեղափոխական Վրաստանում։
Իր ստեղծագործություններում պատկերել է գյուղացիների իրվազրկությունը, վրացական գյուղում տիրող սոցիալական ու տնտեսական անիրավությունները (պատմվածքեր «Սիրավեպ Դիդիխևում», 1881, «Կոնա», 1881, «Օրենա ու Կուչե», 1883), ստեղծել է գյուղական մտավորականության ներկայացուցիչների կերպարներ, ովքեր իրենց ուժերի ներածին չափով օգնում են աշխատավոր գյուղացիությանը (վիպակներ «Գյուղական ուսուցիչ», «Գամարջվեբուլի Նիկո» և այլն)։ Նրա մի շարք վեպերում պատկերված է սոցիալական անհավասարության պայմաններում ապրող կանանց ողբերգական ճակատագիրը («Տարբեր հարսանիքներ», 1881, «Թևերը կտրածը» — «Պրտեբդագլեջիլի», 1912), վրացական ֆեոդալական ազնվականության անկումը («Օթյակ № 3», 1898)։
Եկատերինա Գաբաշվիլին հեղինակել է նաև մանկական պատմվածքներ («Մագդանայի Լուրջան», «Մշիերաձեի ընտանիքը», «Թինաս Լեկուրի», «Չվենի կակլիս խե» և այլն)։
Կյանքի վերջին տարիներին Եկատերինա Գաբաշվիլին հրատարակել է հուշեր, ընտրյալ երկերի մի քանի ժողովածուներ։
Ծանոթագրություններ
Կատեգորիա:Վրացի գրողներ Կատեգորիա:Վրացի հասարակական գործիչներ Կատեգորիա:Դիդուբեի պանթեոնում թաղվածներ Կատեգորիա:20-րդ դարի կին գրողներ Կատեգորիա:Վրացի սուֆրաժիստներ Կատեգորիա:Վրացի ֆեմինիստներ
Վիլդշպիտցե
Վիլդշպիտցե (Wildspitze, թարգմանաբար նշանակում է Վայրի բարձունք, 3768 մ ), լեռ Ավստրիայում, Էցտալյան Ալպերի ու Հյուսիսային Տիրոլի ամենաբարձր գագաթը։ Տեղակայված է Վայսկամ (Weißkamm) լեռնազանգվածում։
Վիլդշպիտցեից հյուսիս տեղակայված է Տաշախֆերներ (Taschachferner) սառցադաշտը, հարավ-արևելքում՝ Ռոֆենկարֆերներ (Rofenkarferner) սառցադաշտը։ Լեռն ունի երկու գագաթ՝ հարավային (3768 մ, այլ տվյալներով՝ 3770 մ ) և հյուսիսային (3765 մ )։ Վիլդշպիտցեի գագաթը նվաճելու առաջին գրանցված փորձը եղել է 1847 թվականին, երբ Հերման և Ադոլֆ Շլագինտվեյտները հասել են հավանաբար մինչև 3,552 մ բարձրության լեռան հյուսիսարևելյան կողմից։ Վիլտշպտցեի գագաթն առաջինը բարձրացել է Լեանդեր Կլոտցը (Leander Klotz) 1848 թվականին ։ Բարձրանալը դժվար չէ, բայց խոչընդոտներ կարող են առաջացնել սառցի ճեղքվածքները։
Արտաքին հղումներ
Կատեգորիա:Ավստրիայի լեռներ Կատեգորիա:Ալպեր Կատեգորիա:Ալպերի լեռներ
Վիլիա
Վիլիա (Вілія, Wilia), Նյարիս (Neris), գետ Բելառուսում ու Լիտվայում։ Նեմանի աջ վտակն է։ Գետն ունի 510 կմ երկարություն, որից 228 կիլոմետրը հոսում է Լիտվայում։ Նրա ջրահավաք ավազանը 24 942,3 կմ² է, որից Լիտվայի տարածքում է գտնվում 13 849,6 կմ² (56 %)։
Վիլիան Բելառուսում
Գետի ափին են տեղակայված Վիլեյկա ու Սմորգոն քաղաքները։
Վիլեյկայից վերև տեղակայված է Վիլիայի ջրամբարը, որ ջուր է ապահովում Մինսկի համար (Վիլիա-Մինսկի ջրամատակարարման համակարգ), ինչպես նաև նրա ջուրն օգտոգործվում է Վիլիայի ջրաէլեկտրակայանի համար։
Վիլիայի ավազանի տարածքում է գտնվում Պավիլյե (Павілле) պատմական շրջանը ։
Ներիսը Լիտվայում
Լիտվայում Ներիսը (Նյարիս), ինչպես այնտեղ կոչվում է Վիլիա գետը, երկրի երկրորդ ամենաերկար գետն է, որն իրար է միացնում Լիտվական մեծ իշխանության երկու հին մայրաքաղաքները՝ ենթադրյալ մայրաքաղաք Կերնավեն ու Վիլնյուսը։ Ափի երկայքնով պահպանվել են հեթանոսական գերեզմանների հետքեր, սուրբ քարեր և այլն։
Գետի ափին են տեղակայված Նեմենչինե, Վիլնյուս, Գրիգիշկես, Իոնավա, Կաունաս քաղաքները։ Ունի «մեկուսացած» նավարկելի հատված։
Արտաքին հղումներ
Կատեգորիա:Լիտվայի գետեր Կատեգորիա:Բելառուսի գետեր
Այրիջուր
Այրիջուր, գետ Սյունիքի մարզում, Մեղրի գետի աջ օժանդակը։ Սկիզբ է առնում Զանգեզուրի լեռների հարավարևելյան լանջերից և Լիճք գյուղից հարավ միախառնվում մայր գետին։ Երկարությունը 11 կմ է ։
Ծանոթագրություններ
Կատեգորիա:Սյունիքի մարզի գետեր Կատեգորիա:Մեղրի գետի վտակներ
Վերնեյ (Շարանտի գավառ)
Վերնեյ (Verneuil), համայնք Ֆրանսիայի Նոր Ակվիտանիա մարզի Շարանտ գավառում ։
Բնակչությունը 2008 թվականի դրությամբ կազմում է 101 մարդ, բնակչության խտությունը` 13.12 մարդ/կմ²։ Բնակավայրը զբաղեցնում է 7.70 կմ² տարածք։
Աշխարհագրություն
Գտնվում է Փարիզ քաղաքից 370 կմ հարավ, Պուատիե քաղաքից` 95 կմ հարավ, Անգուլեմ քաղաքից` 45 կմ արևելք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 55 աշխատունակ (15-64 տարեկան) բնակիչ, որոնցից ակտիվ էին 39-ը, իսկ ոչ ակտիվները` 16։ Ակտիվության ցուցանիշը կազմում է 70,9 %։ 39 աշխատունակ մարդկանցից աշխատել է 37 անձ (21 տղամարդ և 16 կին)։ Գործազուրկ են եղել 2 անձ (0 տղամարդ և 2 կին)։ 16 անաշխատունակներից 3-ը եղել են աշակերտներ կամ ուսանողներ, 7-ը` թոշակառուներ, իսկ 6-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Սիրային նամակ
Սիրային նամակ, նամակ, որի հիմնական թեման, առարկան սերն է։ Սիրային նամակագրությունը կարող է լինել ինչպես տղամարդու և կնոջ միջև, այնպես էլ երկու տղամարդկանց կամ երկու կանանց (20-21-րդ դարերում երկու տղամարդկանց կամ երկու կանանց միջև ռոմանտիկ նամակագրությունը կարող է նշանակել, որ նրանք համասեռական զույգ են, սակայն 18-19-րդ դարերում ռոմանտիկ սիրահարվածությունը միշտ չի ենթադրել սեքսուալ ենթատեքստ)։ Սիրային նամակներով փոխանակվել են բազմաթիվ պատմական անձինք։ Սիրային նամակը բազմաթիվ գրական ստեղծագործությունների դիպաշարի հիմնական մասն է կազմում։ Կապված համացանցի զարգացման հետ՝ սիրային նամակագրությունը ծանոթության կայքերում դարձել է զանգվածային երևույթ։
Նամակագրություն SMS-ի միջոցով
Համաձայն AMR Interactive ընկերության հարցման, որը կատարվել է ավստրալիական ապահովագրական ոլորտի համար, SMS հաղորդագրությունը որոշիչ դեր են ունեցել երիտասարդ ավստրալիացիների մեկ քառորդի սիրային կյանքում։ Ուսումնասիրողները հարցում են անցկացրել 18-25 տարեկան հազարից ավելի երիտասարդների շրջանում։ Պարզ է դարձել, որ հարցվածների 34 %-ը՝ հիմնականում կանայք, ուղարկել են սեքուալ բնույթի տեքստային հաղորդագրություններ։ Սիրահարների ծանոթությունը տեղի է ունեցել հետևյալ ձևերով՝ ընկերների կամ ընտանիքի հետ հյուրընկալությամբ (35 %), ուսումնական հաստատություններում (17 %), համացանցով (11 %)։
SMS-ի միջոցով ռոմանտիկ հաղորդագրություններ ուղարկելու սիրահարների համար ստեղծվել են սիրային թեմաներով կարճ ուղերձների ամբողջ պահոցներ։ Առաջարկվում են հետևյալ տիպի հաղորդագրություններ. «Ես ոստիկանությունում եմ։ Ինձ բռնել են և գործ բացել։ Պատճառը՝ շատ գեղեցիկ եմ։ Բոլոր հանցանշանները նրանց ձեռքում են։ Ես խուճապի մեջ եմ։ Օգնի՛ր», կամ «Եվս մեկ անգամ շնորհավոր ծնունդդ։ Սիրող ամուսին։ Ոչ, շատ սիրող ամուսին»։
Ծանոթագրություններ
Կատեգորիա:Սեր Կատեգորիա:Նամակներ Կատեգորիա:Գրական ժանրեր Կատեգորիա:Կապ Կատեգորիա:Շփում
Մագելի քարանձավ
Մագելի քարանձավ կամ Մագելանի քարանձավ, կարստային քարանձավ Հայաստանում, Վայոց ձորի Ուփի ձորում, Նորավանքի ձոր տանող ճանապարհի 2-րդ կմ-ին ։ Մագել անունից բացի հայտնի է Մագիլ անունով։ Կոչվել է որսորդ Մագելան Առաքելյանի անունով, որը 1980 թվականին որսին հետևելով գտել է քարանձավը ։ Հայաստանի ամենամեծ քարանձավներից է։ Ուսումնասիրված է մինչև 1,7 կմ խորությունը։ Ունի բազմաթիվ ճյուղեր, որոնք դեռ չեն ուսումնասիրված։
Ծանոթագրություններ
Կատեգորիա:Հայաստանի քարանձավներ
Airbnb
Airbnb («Էյրբիէնբի» ), օնլայն հարթակ` ամբողջ աշխարհում կարճաժամկետ վարձակալության, մասնավոր բնակարաններ առաջարկելու և գտնելու համար։
Կոնցեպցիա
Airbnb-ից օգտվողները հնարավորություն ունեն ճանապարհորդներին վարձակալությամբ տրամադրել իրենց բնակարանն ամբողջությամբ կամ մասնակի։ Կայքը հարթակ է տրամադրում տանտիրոջ ու հյուրի միջև կապի հաստատման համար, ինչպես նաև` պատասխանատու է փոխհամաձայնության համար։ Airbnb-ն կացարան է առաջարկում աշխարհի 65.000 քաղաքներում 191 երկրից։ 2008 թվականի օգոստոսին հիմնադրումից հետո մինչև 2017 թվականի ապրիլ Airbnb կայքի միջոցով կացարան է գտել ավելի քան 150 միլիոն մարդ։ Իր գործունեության համար կայքը վերցնում է որոշակի տոկոս` տանտիրոջից գումարի 3 տոկոսը, իսկ պատվիրողից` 6-12 տոկոսը (ըստ 2017 թվականի ապրիլի տվյալների) ։
Պատմություն
Airbnb-ն (ի սկզբանե` AirBed&Breakfast, «փչած ներքնակ և նախաճաշ») հիմնադրվել է 2008 թվականի օգոստոսին, Սան Ֆրանցիսկոյում։ Դրա հիմնադիրները Բրայան Չեսքին, Ջո Գեբբիան և Նեյթան Բլեչարզիկն են։ Ի սկզբանե ֆինանսավորումն ստացվում էր Y Combinator բիզնես-ինկուբատորից։ Ավելի ուշ Greylock Partners-ը, Sequoia Capital-ն և Էշթոն Քաթչերը նույնպես ներդրում են կատարել ընկերությունում ։
Հիմնադրումից մինչև 2017 թվականի ապրիլ նախագծում կատարվել է մոտ 3.4 միլիարդ դոլար ներդրում։ Ներդրողներից մեկը դարձել է ռուս գործարար Յուրի Միլների DST Global հիմնադրամը ։
Բացի Սան Ֆրանցիսկոյի գլխամասից, ընկերությունն ունի 10 տարածաշրջանային գրասենյակներ Բարսելոնայում, Բեռլինում, Համբուրգում, Կոպենհագենում, Լոնդոնում, Միլանում, Փարիզում, Սան Պաուլոյում, Սինգապուրում և Սիդնեյում ։
Անվտանգություն
Airbnb-ի օգտագործողների պրոֆիլները (ինչպես հյուրերինը, այնպես էլ` հյուրընկալներինը) պարունակում են վարկանիշ, խորհուրդներ և ակնարկներ, որոնք թողնում են այլ օգտատերեր։ Օգտատերերի անձը կարող է հաստատվել սոցիալական ցանցերում պրոֆիլների միջոցով։ Կայքը հնարավոորություն է տալիս տանտիրոջն ու պոտենցիալ հյուրին առանձին շփվել` պատվերն իրականացնելուց առաջ ։
Պատվիրման համար վճարումը կատարվում է Airbnb կայքի միջոցով, գումարը պահվում է ընկերության կողմից 24 ժամ` հնարավորություն տալով հյուրին համոզվել, որ կացարանը համապատասխանում է նկարագրությանն ու լուսանկարներներին, որից հետո միայն գումարը փոխանցվում է տանտիրոջը ։
Այցելությունն ավարտելուց հետո հյուրն ու տանտերը կարծիք են թողնում միմյանց մասին և գնահատում են իրար` ըստ որոշակի չափանիշների, ինչն արդյունքում ձևավորում է նրանց երկուսի վարկանիշը։ Առցանց վարկանիշի կառավարման նմանատիպ համակարգ է օգտաործում նաև Իբէյ ինտերնետ աճուրդը։
Ծանոթագրություններ
Կատեգորիա:Ամերիկյան ընկերություններ Կատեգորիա:Անդրոիդի ծրագրային ապահովում Կատեգորիա:IOS-ի ծրագրային ապահովում Կատեգորիա:Բազմալեզու կայքեր Կատեգորիա:Համացանցային ընկերություններ Կատեգորիա:ԱՄՆ-ի կայքեր Կատեգորիա:Հյուրընկալության ոլորտ
Կրստո Հեգեդուշիչ
Կրստո Հեգեդուշիչ (Krsto Hegedušić, ), խորվաթ նկարիչ, գրաֆիկ։ Գեղարվեստական առաջադեմ «Երկիր» միավորման հիմնադիրներից է, Հլեբինեի գյուղական գեղարվեստական դպրոցի («Հլեբինեի դպրոց») ստեղծողը։
Կենսագրություն
Ծնվել է 1901 թվականին Հլեբինե գյուղում։ 1910 թվականից ապրել է Զագրեբում, որտեղ 1920 թվականին ավարտել է բարձրագույն դպրոց։ 1920-1926 թվականներին սովորել է Զագրեբի գեղարվեստի ակադեմիայում, իսկ այն ավարտելուց հետո՝ Փարիզում որպես ֆրանսիական կառավարության կրթաթոշակառու։ Ինչպես ժամանակի շատ մտավորականներ, Հեգեդուշիչը ևս տարվել է ձախ հայացքներով և գեղարվեստում ազգային ինդնադրսևորման եղանակների որոնումով։
Վերադառնալով Զագրեբ՝ Հեգեդուշիչը դարձել է «Երկիր» գեղարվեստական առաջադեմ միավորման հիմնադիրներից։ Ժամանակ առ ժամանակ ապրել է Հլեբինեում, որտեղ 1930 թվականին ուշադրություն է դարձրել երիտասարդ ինքնուս գյուղացի նկարիչներ Իվան Գեներալիչին ու Ֆրանյո Մրազային և սկսել է նրանց գեղարվեստական հնարքներ սովորեցնել։ Նոր գաղափարների որոնումով տարված՝ որոշել է փորձարկում կատարել, որով կապացուցվեր, որ տաղանդը կախված չէ ծագումից։ Այսպես հիմնադրվել է Հլեբինեի գեղարվեստական դպրոցը։ 1931 թվականին գյուղացի ինքնուս նկարիչների աշխատանքները ցուցադրվել են Զագրեբում՝ «Երկիրի» ցուցահանդեսում։ 1929-1939 թվականներին Կրստո Հեգեդուշիչը մասնակցել է ձախ ամսագրերի հրատարակմանը։ Սոցիալիստական ցույցերին մասնակցելու համար մի քանի անգամ ձերբակալվել է։ 1941 թվականին տեղափոխվել է Գոսպիչի համակենտրոնացման ճամբար, որտեղից հաջողվել է վերադառնալ ընկերների գործադրած ջանքերի շնորհիվ։ 1937 թվականից դասավանդել է Զագրեբի գեղարվեստի ակադեմիայում, իսկ 1950 թվականից հիմնադրել ու ղեկավարել է Վարպետների դպրոցը։ 1957 թվականից ստանձնել է Հարավսլավիայի գիտությունների և արվեստի ազգային ակադեմիայի՝ գրաֆիկայի ինստիտուտի ղեկավարումը։
Կրստո Հեգեդուշիչը մասնակցել է միջազգային շատ ցուցահանդեսների՝ ներկայացնելով Հարավսլավիայի ժամանակակից արվեստը։ Իր արվեստի համար պարգևատրվել է մի շարք մրցանակներով։ Նրա աշխատանքները ցուցադրված են Զագրեբի Ժամանակակից պատկերասրահում, Ռիեկայի Ժամանակակից արվեստի թանգարանում, Բելգրադի Ժամանակակից արվեստի թանգարանում, Չեռնոգորիայի ազգային թանգարանում, Սկոպիեի Ժամանակակից արվեստի թանգարանում, Թեյթ Մոդեռն պատկերասրահում, Սան Պաուլոյի արվեստի թանգարանում, Հաագայի քաղաքային թանգարանում։
Ակտիվորեն մասնակցել է Հլեբինեում Նաիվ արվեստի թանգարանի կառուցման որոշման ընդունմանը ու շենքի կառուցմանը։
1987 թվականին Պետրինյա քաղաքում հիմնադրվել է հուշապատկերասրահ, որը կրում է Կրստո Հեգեդուշիչի անունը։
Ստեղծագործություն
Հեգեդուշիչը սիրել է փորձարկումներ անել՝ ինքնատիպ, բայց միևնույն ժամանակ «հասկանալի» գեղարվեստական լուծումներ փնտրելով, ինչն էլ ընկած է պրիմիտիվիզմով նրա հետաքրքրվելու հիմքում։ Սոցիալական թեմայով նկարներում (քննադատներից մեկի կարծիքով նման է Ֆրանցիսկո Գոյայի ոճին) նա փնտրել է իր ազգային կոլորիտը։ Չի ընդունել և բազմիցս քննադատել է սոցռեալիզմի արվեստը։
Վաղ շրջանի նկարներում (1920-ական թվականներ) ներկայացրել է մերժվածների աշխպարհը՝ մուրացկաններ, գործազուրկներ, աղքատ գյուղացիներ։ 1920-1930-ական թվականներին գերիշխել է գյուղական թեման։ Ժանրային տեսարանները պատկերված են պրիմիտիվիզմին մոտ ոճով՝ տեղային գունավորում, կոպիտ նկար, ընդհանրացնող ձևեր, ուրվագծեր, կոմպոզիցիոն լուծման ընդգծված դեկորատիվություն («Մենք հինգն էինք», «Մուրացկանները Սիգետեցից», 1927)։ Հեգեդուշիչի հետագա արվեստում ուժեղանում են սոցիալական քննադատության գծերը։ «Ռեկվիզիցիա» նկարում (1929) պատկերված է գյուղ, որտեղ իշխանությունները դաժան հաշվեհարդար են տեսնում գյուղացիների հետ։ Այս շրջանի հայտնի նկարներից են «Տոն Մոլվայում», «Տոնավաճառ Կոպրիվնիցում», «Գարուն» (1930), «Ջրհեղեղ» (1932), «Արդարադատություն» (1934)։
Զագրեբում հրատարակված «Պոդրավյան մոտիվներ» (1933) նկարաշարում պատկերված է նկարչի ժամանակաշրջանի խորվաթական աղքատ գյուղ՝ քաղաքային արվարձանի անշուք կենցաղ։ Այստեղ Կրստո Հեգեդուշիչը դիմում է գրոտեսկի, ծրագրված հակագեղագիտության՝ հատուկ կիրառելով կոպիտ ձևեր։ Ժողովածուի նախաբանը, որը մեծ բանավեճի տեղիք է տվել, գրել է Միրոսլավ Կրլեժը, ում անունը կապվում է 20-րդ դարի 20-ական թվականներին խորվաթական գրականության վերածննդի հետ։
Հետպատերազմյան տարիներին նկարիչը հավատարիմ է մնացել իր նկարչական ոճին, սակայն փոխվել է աշխատանքների թեմատիկան։ Զգալի տեղ են սկսել զբաղեցնել օկուպացիոն տարիների ծանր տպավորությունները՝ «Մեռյալ ջրեր» 1956, «Համակենտրոնացման ճամբարի պահակներ» (1963)։ Այլ ստեղծագործություններում իշխում են հոռետեսության նոտաները՝ «Մռայլ եղանակ» (1955), «Երաշտ» (երեք տարբերակներով, 1957, 1959, 1961), թշնամական աշխարհում միայնության թեման «Բակ» (1958)։
1971-1973 թվականներին Հեգեդուշիչն աշխատել է Տիենտիշտի ֆրեսկոների շարքի վրա՝ նվիրված Սուտյեսկի ճակատամարտին ։
Նկարիչը զբաղվել է նաև գրքերի նկարազարդմամբ և թատերական դեկորացիաների ստեծումով։
Գրականություն
Կատեգորիա:Խորվաթ նկարիչներ Կատեգորիա:20-րդ դարի նկարիչներ Կատեգորիա:Թատերական նկարիչներ
Վերիեռ (Շարանտի գավառ)
Վերիեռ (Verrières), համայնք Ֆրանսիայի Նոր Ակվիտանիա մարզի Շարանտ գավառում ։
Աշխարհագրություն
Գտնվում է Փարիզ քաղաքից 420 կմ հարավ-արևմուտք, Պուատիե քաղաքից` 125 կմ հարավ, Անգուլեմ քաղաքից` 35 կմ արևմուտք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 233 աշխատունակ (15-64 տարեկան) բնակիչ, որոնցից ակտիվ էին 186-ը, իսկ ոչ ակտիվները` 47։ Ակտիվության ցուցանիշը կազմում է 79,8 %։ 186 աշխատունակ մարդկանցից աշխատել է 169 անձ (85 տղամարդ և 84 կին)։ Գործազուրկ են եղել 17 անձ (6 տղամարդ և 11 կին)։ 47 անաշխատունակներից 18-ը եղել են աշակերտներ կամ ուսանողներ, 20-ը` թոշակառուներ, իսկ 9-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Տեղ գյուղի Արամայիս Սարգսյանի անվան միջնակարգ դպրոց
Տեղ գյուղի Արամայիս Սարգսյանի անվան միջնակարգ դպրոց, հանրակրթական դպրոց Տեղ գյուղ վարչական տարածքում։
Պատմություն
Սյունիք գավառի Տեղ բնակավայրում դպրոցը հիմնադրվել է 1873 թվականին։ Դպրոցն ի սկզբանե ունեցել է 21 աշակերտ և եղել եկեղեցական ծխական դպրոց։  Դպրոցի հիմնադիր և առաջին ուսուցիչը  Գրիգոր Միրզախանյանն եղել, որն  իր կրթությունը ստացել է Շուշիի թեմական դպրոցում։ Դպրոցը 1875 թվականին  կոչվել է  «Տեղ գյուղի մասնավոր կրթարան»՝  արական սեռի։ Հայկական դպրոցների հետ այդպիսի բաներ շատ են պատահել։ Նրանք մեկ համարվել են ծխական, մեկ՝ մասնավոր և ընդհակառակը։ 1880-ական թվականին դպրոցը որոշ ժամանակով փակված է եղել։  Պատմաբան Լեոն 1888 թվականին  եղել է Սյունիքում և  «Մշակ» թերթում գրել. «Տեղ անունով հայաբնակ գյուղը, որն ունի 600 տուն, ժողովուրդը գաղափար չունի, թե ինչ է դպրոց»։ Գուցե Լեոյի այդ ահազանգից հետո է դպրոցը նորից բացվել։ Այնուամենայնիվ հայտնի է, որ 1891 թվականին Տեղ գյուղում գործել է հայկական մեկդասյա արական դպրոց։ Գյուղի բնակիչների պահանջով, պետական միջոցների հաշվին, 1893 թվականին «Ղաշար» թաղամասում կառուցվում է դպրոցական մի փոքր շենք, որտեղ սովորում են նաև Կոռնիձոր և Արավուս գյուղերից եկած մի քանի երեխաներ։ Աշակերտների ընդհանուր թիվը տատանվել է 50-100-ի սահմաներում, որոնց հետ պարապել են հիմնականում Շուշիի ռեալական ուսումնարանն ավարտած ոչ տեղացի 2-3 ուսուցիչներ։ Որպես ուսուցիչ Տեղ գյուղում աշխատել է նաև  հեղափոխական Հակոբ Կամարին։ Հայտնի է, որ 1896 թվականից  հետո դպրոցը այլևս գործել չէր կարող, որովհետև այդ ժամանակ ցարական կառավարության կարգադրությամբ հայկական բոլոր ծխական դպրոցները փակվել են և փակ մնացել 10 տարի, մինչև 1905 թվականի աշուն։ 1905 թվականից հետո ծխական դպրոցի փոխարեն բացվել և գործել է պետական (ռուսական) դպրոց։ Ուսումը դարձել է պարտադիր և գյուղի բոլոր դպրոցահասակ երեխաներն ընդգրկվել են դպրոց։ 1910 թվականին, երբ գյուղն ուներ 700 տուն՝ 3532 բնակիչով, դպրոցում սովորում էր 100, 1921 թվականին՝ 150, 1930 թվականին՝ 338, 1941 թվականին՝ 500, 1963 թվականին՝ 702 աշակերտ։ Իր գոյության ընթացքում դպրոցը տվել է հազարավոր շրջանավարտներ։ Նրանցից շատերը ուսումը շարունակել են բարձրագույն ուսումնական հաստատություններում, դարձել գիտության, մշակույթի և ժողովրդական տնտեսության այլ բնագավառների  մարդիկ։ Դպրոցը 1966 թվականին անվանակոչվել է Խորհրդային Միության հերոս, Տեղ գյուղացի Արամայիս Սարգսյանի անունով։ 2011 թվականի հունիսի 9-ին դպրոցի  կենտրոնական մասնաշենքը փլվել էր։ Այդ պահին դպրոցում աշակերտներ չեն եղել ։ Դպրոցի վերանորոգման աշխատանքները ավարտվել են 2013 թվականին ։
Էլիզաբեթ Հենսոն
Էլիզաբեթ (Լիզ) Հենսոն (Elizabeth (Liz) Hanson, ), կանադացի քաղաքական գործիչ Յուկոնից։ 2009 թվականի սեպտեմբերի 26-ից հանդիսանում է Յուկոնի Նոր Դեմոկրատական կուսակցության առաջնորդը և Յուկոնի Օրենսդրական Ժողովում ներկայացնում է Ուայթհորզ կենտրոնի ընտրական տարածքը ։
Կենսագրություն
Էլիզաբեթ Հենսոնը ծնվել է 1951 թվականին Էդմոնտոնում։ Նախքան համալսարան հաճախելը, ներգրավված է եղել ավագ դպրոցի աշակերտական ​​խորհրդում, երիտասարդական խմբակներում և համայնքային սոցիալական գործողություններում/ արդարադատության շարժումներում։ Հենսոնը սովորել է Կալգարիի համալսարանում և ստացել քաղաքական գիտությունների և սոցիալական աշխատանքի մասնագետի որակավորում։
Համալսարանն ավարտելուց հետո աշխատանքի է անցել Էդուարդ արքայազնի կղզու Սուրիս նավահանգիստ քաղաքում։
Յուկոնում Հենսոնը նախ եղել է որպես Հնդկաստանի դեպարտամենտի և Ինուիտների հարցերով տարածաշրջանային սոցիալական աշխատող։ Հետագայում աշխատել է Նանաիմո քաղաքի INAC-ում, Բրիտանական Կոլումբիայում և Օտտավայում, 1989 թվականին վերադարձել Յուկոն՝ ղեկավարելու դաշնային ինքնավարության բանակցությունների թիմը։
Մինչև 2003 թվականը Հենսոնը եղել է հողային պահանջների և Հնդկաստանի կառավարության Յուկոնի ղեկավար։ Երբ նա դարձավ Հնդկաստանի և Հյուսիսային Կանադայի տարածաշրջանային գլխավոր տնօրեն Յաուկոնում՝ մեղադրվեց վարչության տարածքային ներկայության վերակազմակերպման համար։ Այս պաշտոնից հեռացել է 2007 թվականին։
Արտաքին հղումներ
Կատեգորիա:Կանադացի քաղաքական գործիիչներ Կատեգորիա:Քաղաքական գործիչներ
Ախտաբանական ֆիզիոլոգիա
Ախտաբանական ֆիզոլոգիա, գիտություն մարդու և կենդանու օրգանիզմում ախտաբանական պրոցեսների ծագման և ընթացքի օրինաչափությունների մասին։
Ուսումնասիրություններ
Ախտաբանական ֆիզոլոգիան ուսումնասիրում է՝
Ախտաբանական ֆիզոլոգիաի ընդհանուր բաժինն ուսումնասիրում է. իսկ մասնավորը՝
Արտաքին հղումներ
Կատեգորիա:Գիտություններ
Տագնապային խանգարում
Տագնապային խանգարումներ, հոգեկան հիվանդությունների տեսակ, որոնց բնորոշ են անհանգստության և վախի զգացումներ ։ Անհանգստությունը ապագա իրադարձությունների նկատմամբ արձագանքն է, իսկ վախը` ներկա իրադարձությունների։ Այս զգացումները կարող են առաջացնել ֆիզիկական ախտանիշներ, ինչպես օրինակ` հաճախասրտություն և ցնցումներ։ Կան բազմաթիվ տագնապային խանգարումներ` ընդհանրացված տագնապային, բաժանման հետևանքով տագնապային, խուճապային, սոցիոֆոբիա, ագորաֆոբիա և այլ տեսակի ֆոբիաներ։ Կախված տարբեր երևույթների բնույթից, որոնք հանգեցնում են ախտանիշների առաջացման և զարգացման` խանգարումները լինում են տարբեր տեսակի։ Մարդիկ հիմնականում մեկից ավելի տագնապային խանգարումներ են ունենում ։
Տագնապային խանգարումների առաջացման պատճառները լինում են ինչպես գենետիկ, այնպես էլ՝ ոչ գենետիկ ։ Ռիսկային գործոններից են երեխաների նկատմամբ բռնությունը, հոգեկան խանգարումների ընտանեկան պատմությունը և աղքատությունը։ Տագնապային խանգարումների հետ մեկտեղ հիմնականում դրսևորվում են նաև դեպրեսիվ խանգարում և անձնային խանգարում : Հիվանդի մոտ տագնապային խանգարում ախտորոշելու համար պետք է, որ այս ախտանիշներն առնվազն վեց ամիս առկա լինեն ։ Խանգարման առաջացման այլ ախտանիշներից են սիրտ-անոթային հիվանդությունները, կոֆեինի, ալկոհոլի, մարիխուանայի և այլ դեղահաբերի օգտագործումն ու չարաշահումը ։
Այս խանգարումներն առանց բուժման չեն անհետանում ։ Բուժումը կարող է ներառել ապրելակերպի փոփոխություն, հոգեթերապիաներ, դեղորայք։ Հոգեթերապիաներից հատկապես արդյունավետ է կոգնիտիվ-վարքային թերապիան, իսկ դեղորայքից` հակադեպրեսանտները և բետա-պաշարիչները ։
Յուրաքանչյուր տարի մարդկության մոտ 12%-ի մոտ արձանագրվում է տագնապային խանգարում, իսկ 5-30%-ը կյանքում գեթ մեկ անգամ այդպիսի զգացումներ են եղել ։ Ընդ որում, այն մոտ երկու անգամ ավելի հաճախ կանանց մոտ է դրսևորվում, քան տղամարդկանց և հիմնականում մինչև 25 տարեկան ։ ԱՄՆ-ն և Եվրոպան ամենառիսկային գոտիներն են համարվում :
Կոֆե Հաուս
Ընկերության պատմություն
Սրճային ցանցի հիմնադիրը ռուս ձեռնարկատեր Թիմուր Հայրութդինովն է ։
Տագնապային խանգարում
Ընդհանրացված տագնապային խանգարում
Ընդհանրացված տագնապային խանգարումը բնորոշվում է երկարատև տագնապով, անհանգստությամբ, որն ուղղված չէ որևէ կոնկրետ իրադարձության կամ երևույթի։ Ընդհանրացված տագնապային խանգարումով տառապողներն ունենում են անդադար վախի և անհանգստության զգացումներ, որոնք օր օրի ուժգնանում են։ Այս խանգարման հիմնական ախտանիշներն են անհանգստությունը, հոգնածությունը, դյուրագրգռությունը, մկանային լարվածությունը և քնի խանգարումը ։ Ընդհանրացված տագնապային խանգարումը հատկապես բնորոշ է մեծահասակներին ։ Անհանգստությունը կարող է դեղահաբերի չարաշահման պատճառ լինել, հետևաբար մասնագետները պետք է մանրամասն ուսումնասիրեն դեպքերը։ Կարելի է համարել, որ հիվանդի մոտ դրսևորվում է ընդհանրացված տագնապային խանգարում, եթե վերը նշված ախտանիշներն առկա են ավելի քան վեց ամիս ։ Հիվանդը կարող է դժվարություններ ունենալ որոշումներ ընդունելիս, ինչպես նաև անհանգիստ վիճակի պատճառով մոռանալ իր պարտականությունների կամ հանդիպումների մասին ։ Հիվանդն ունենում է լարված տեսք, նկատվում է ձեռքերի և ոտքերի առատ քրտնարտադրություն, կարող են լաց լինել, ինչն էլ իր հերթին դեպրեսիայի հետևանք է ։ Մինչև ընդհանրացված տագնապային խանգարում ախտորոշելը բժիշկները պետք է բացառեն դեղորայքի և թմրանյութերի հետևանքով առաջացած հոգեկան խանգարումները ։
Կոֆե Հաուս
Ընկերության պատմություն
Ըստ որոշ տվյալների՝ «Կոֆե Հաուս» սրճարանի հիմնման գաղափարը ծնվել է Միլանի հայտնի սրճարաններից մեկում, իսկ Ռուսաստանի բարմենները սուրճ եփելու արվեստը սովորեցին Իտալիայում՝ ապագա բարմեն Ջուզեպպե Գրասսեի մոտ։ Արդեն ուսում ստացած երիտասարդների վերադարձից հետո՝ 1999 թվականի սեպտեմբերի 29-ին, Մոսկվայում բացվեց առաջին սրճարանը։ Դրա տեղակայման վայր դարձավ «ԴԵրասանների պատկերասրահ» առևտրի կենտրոնը ։
Տագնապային խանգարում
Խուճապային խանգարում
Խուճապային խանգարման դեպքում սարսափի և նախազգացման հանկարծակի և կարճ նոպա է լինում, որն ուղեկցվում է դողով, գլխապտույտով, սրտխառնոցով, շնչարգելությամբ։ Այս նոպաները կարող են տևել տաս րոպեից մինչև մեկ ժամ ։
Կոֆե Հաուս
Ընկերության պատմություն
2001 թվականին Մոսկվայում արդեն կար նմանատիպ 5 հաստատություն։ 2001 թվականի մայիսին ընկերության գլխավոր տնօրեն (հետագայում նաև նախագահ) դարձավ Վ. Ե. Դուդակովը ։ Դուդակովը տնտեսագիտական կրթություն է ստացել ԱՄՆ-ում և «ՄաքԴոնալդս»-ում 10-ամյա աշխատանքի փորձ ունի ։ Սրճարանների պահանջարկն ամրագրվեց լուրջ ներդրումներով, ինչի արդյունքում արդեն 3 տարի անց Կոֆե Հաուսը դարձավ երկրի սրճարանների ամենախոշոր ցանցը՝ իր հասցեների քանակն ավելացնելով 10 անգամ։ 2003 թվականի դեկտեմբերի 19-ին Կոֆե Հաուսը բացվեց Սանկտ Պետերբուրգում։ 2006 թվականին Սանկտ Պետերբուրգում արդեն բացվել էր 30 սրճարան, ինչից հետո ղեկավարությունը որոշեց ստեղծել հրուշակեղենի (և ոչ միայն) սեփական արտադրամասը։ Ժամանակի ընթացքում Կոֆե Հաուսն ընդլայնվեց, և այժմ նրա հաստատությունների քանակը Ռուսաստանի և արտերկրի տարբեր քաղաքներում հաշվվում է ավելի քան 200-ը։ Ընկերությունն իր սրճարաններն է բացել Մոսկվայում, Սանկտ Պետերբուրգում, Նովոսիբիրսկում, Եկատերինբուրգում , Կազանում և ուկրաինական Կիևում։ 2004 թվականից ընկերությունը զարգացնում է «Ասիա Կաֆե» ճապոնական ռեստորանները, 2006 թվականին գործարկվեց ռուսական խոհանոցի «Վինեգրետ Կաֆե» սրճարանային ցանցի նախագիծը։
«Կոֆե Հաուս»-ը նախատեսում է անցկացնել վերաբրենդավորում և կկրճատի գործընկերների մի մասին։ Սրճարանի նոր տարբերակը կլինի առանց մատուցողների, պատվերները կընդունվեն դրամարկղում, իսկ պատվերները կվերցնեն իրենք՝ հաճախորդները։ Փոփոխությունները վերեբերում են նաև ճաշացանկին, կհեռացվեն ամբողջովին տաք ուտեստները, փոխարինման կգան սենդվիչները, աղցանները, յոգուրտները և սնեքները ։
2007-2011 թվականներ
2007 թվականին «Կոֆե Հաուս»-ը ռեստորաններում փորձեց ներդնել ինքնասպասարկումը՝ փորձելով մրցակցել այդ ժամանակ ռուսական շուկայում հայտնված «Սթարբաքս» ցանցի հետ։ Որպես մարկետինգի պատասխանատու՝ հրավիրվեց Բեզիլ Վասիլոուն, ով մինչ այդ ղեկավարում էր Starbucks-ի՝ Մերձավոր Արևելքի ցանցը ։ Սակայն ընկերությունը գտնվում էր ֆինանսական ճգնաժամի մեջ, որոնք կապված էին ինչպես ներքին պատճառների, այնպես էլ ընդհանուր տնտեսական ճգնաժամի հետ։ Վասիլոուի հետ պայմանագիրը չերկարաձգվեց, «Ասիա Կաֆե» և «Վինեգրետ Կաֆե» ծրագրերի ընդլայնումը սառեցվեց ։ 2007 թվականից ընկերության համասեփականատերեր դարձան «Էքսպոբանկ»-ի թոփ-մենեջերներ Կ. Յակուբովսկին, Ս. Ռադչենկոն և Ա. Վդովինը. Եվս 46 %-ը պատկանում է կիպրոսյան «Էնոր էնթրփրայսիզ» ընկերությանը, որի սեփականատեր է համարվում Թ. Հայրութդինովը։ 5 %-ը գտնվում է ընկերության նախագահ Վ. Ի. Դուդակովի ձեռքերում։ «Էքսպոբանկ»-ը ապառիկ գումար տվեց «Կոֆե Հաուս»-ին՝ ընկերության բաժենտոմսերը գրավ դնելու դիմաց։ 2008 թվականին այս բաժնետոմսերն անցան բրիտանական Barclays բանկին ։
2014 թվականի սկզբին բանակցություններ սկսվեցին «Կոֆե Հաուս»-ի հիմնական մրցակից «Շոկոլադնիցա»-ի հետ՝ ցանցի սրճարանների մի մասը վերջինիս վաճառելու հետ կապված, սակայն 2014 թվականի ամռան վերջին հայտնի դարձավ ամբողջական վաճառքի մասին՝ ներառյալ ֆրանչայզինգային սրճարանները։ Կոֆե Հաուսի սրճարանների՝ Շոկոլադնիցային վաճառելու գործարքն ավարտվեց 2014 թվականի հոկտեմբերի 6-ին։ Սրճարանների նոր սեփականատերը չի պատրաստվում փակել դրանք, սակայն որոշ կենցաղային և անհետաքրքիր հաստատություններ կենթարկվեն վերապրոֆիլավորման՝ դառնալով «Բուրգեր Քինգ» կամ «Վաբի Սաբի»։
Վերոնշյալ գործարքի մեջ ուկրաինական բաժնեմասը չմտավ։ 2016 թվականի կեսին, երբ սկսեցին գնորդների որոնումներ, ցանցը հաշվում էր 17 հաստատություն։ 2018 թվականի հունվարին դրանք արդեն 4-ն էին, իսկ ընկերությունը տուժեց պայմանադիր կողմերի պարտքերից, եկամուտների կրճատումից և ԱԿՏԱ բանկում (ուր մտավ ժամանակավոր վարչությունը ) միջոցների սառեցումից։
Գնահատականներ և քննադատություն
ՌԲՔ-ի տվյալների համաձայն՝ 2011 թվականի մայիսին «Կոֆե Հաուս»-ն զբաղեցնում էր Մոսկվայի ցանցային ռեստորանների առաջին տեղերից մեկը՝ իր ժողովրդավարական գներով ։
Ցանցի ռեստորաններում ծխելն արգելված է։ Բազմաթիվ սրճարաններ բացվել են առևտրի կենտրոններում, օդանավակայաններում։ 2011 թվականին «Կոֆե Հաուս»-ը մեղադրվեց օդանավակայաններում տեղակայված սրճարաններում գների բարձրացման համար։ Բացի այդ, անգլալեզու «Wi-Fi free» («անվճար Wi-Fi») գովազդը՝ առանց ռուսերեն թարգմանության, դժգոհություն առաջացրեց Դաշնային հակամենաշնորհային ծառայության մոտ ։ Երբեմն նման դժգոհության տեղիք է տալիս հենց ընկերության անգլալեզու անվանումը ։